白高敦

白高敦係英國君主立憲史裏面第52位英國首相，亦係英國工黨前黨魁，同埋Kirkcaldy and Cowdenbeath選區嘅下議院議員。

白高敦響蘇格蘭Kirkcaldy出世，老豆係個牧師。而佢細個嗰陣，Kirkcaldy呢個礦業重鎮嘅失業不斷上升 。

學術生涯 
1967年，愛丁堡大學收咗白高敦，主修歷史，嗰年佢16歲。佢係英國歷任首相裏面極少數唔係牛津大學或者劍橋大學嘅舊生。

不過入到大學後，就因為佢高中嗰陣玩欖球受嘅傷所影響，要經常出入醫院挽救視力。最後佢一隻眼盲咗，而另一隻眼只剩低三成視力。

政治生涯 
1979年，白高敦挑戰保守黨控制嘅南愛丁堡國會議席失敗。1983年，佢贏得蘇格蘭Dunfermline East嘅國會議席。

當選國會議員之後，同貝理雅用同一個辦公室，喺嗰陣時，佢同貝理雅好熟。

2005年，Dunfermline East選區取消，白高敦喺新嘅Kirkcaldy and Cowdenbeath贏得下議院議席，保住佢喺英國內閣嘅成員資格。

就任首相 
白高敦一上台遇到嘅挑戰係喺英國接二連三發生嘅恐怖襲擊。

2007年7月3號，佢提出咗《英國嘅管治》綠皮書，提出咗改革《人權法案》、改善公民教育，以及草擬成文憲法等問題，展開咗對英國憲政前途嘅討論。

2010年5月，工黨喺下議院選舉輸畀保守黨，佢喺5月11號唔撈首相個位。

任內爭議

里斯本條約全民投票 
雖然工黨黨綱講明，會畀英國全民就歐盟憲法投票，不過，喺里斯本條約上，佢話條約唔係歐盟憲法，唔使投；好多人批評佢。佢又話份條約太複雜，唔適合全民投票。令人懷疑係唔係因為佢怕英國嘅疑歐主義，會搞到全民投票過唔到。

公眾形象

睇波 
白高敦一直以嚟都係足球迷，長期係蘇格蘭聯賽球隊拉夫流浪足球會嘅擁躉，呢隊波係佢家鄉兼選區嘅球隊。

一直以來，英國喺國際賽都係分四國出賽－英倫、蘇格蘭、威爾斯同埋北愛爾蘭。白高敦係蘇格蘭人，而近年興咗蘇格蘭獨立運動，咁佢點睇足球，成日變咗敏感嘅政治話題。

白高敦亦影響咗英國政府嘅足球政策。2005年，英國宣佈申辦2018年FIFA世界盃，當時重係財政大臣嘅白高敦話，申請喺英國搞FIFA世界盃，係對英國後生仔女嘅一項承諾。

屋企 
白高敦喺2000年8月3號同結婚，有一個女兩個仔，但個女出世十日就夭折。

攷

英國首相